सनातन संस्कृति में यह सभी संस्कार या कर्म जीवन के अंतिम लक्ष्य मोक्ष को प्राप्त करने का मार्ग होते हैं, क्योंकि जब हम मोक्ष की राह, धर्म, अर्थ काम मोक्ष इन चार पुरुषार्थों की बात करते हैं तो यह समझना बेहद आवश्यक होता है कि यहां धर्म का अर्थ रिलीजन न होकर 'धार्यते इति धर्म: अर्थात धारण करने योग्य आचरण या व्यवहार है और इसलिए यहां धर्म केवल इन चार पुरुषार्थों में से एक पुरुषार्थ न होकर चारों पुरुषार्थों का मूल है। कुल मिलाकर यह कहा जा सकता है कि मोक्ष की प्राप्ति के लिए धर्म का पालन जीवन के हर क्षेत्र में आवश्यक है।